Lupte ilegale între câini, cu spectatori, organizate la Săcele. Doi indivizi au fost reținuți
Barbarie în județul Brașov. Doi bărbați au fost reținuți după ce ar fi organizat, la Săcele, lupte de câini.
Polițiștii spun că indivizii au asmuțit animalele unele asupra altora din amuzament.
Mai mulți spectatori au asistat la scenele sângeroase, însă numai unul dintre ei a anunțat ulterior Poliția.
În urma cercetărilor, bărbații au fost reținuți și animalele au fost duse într-un adăpost, pentru a primi îngrijiri.
După această întâmplare, polițiștii au organizat în oraș o acțiune de verificare a proprietarilor de câini din rase considerate periculoase. Cei găsiți în neregulă au fost amendați, iar doi dintre ei s-au ales cu dosar penal, pentru că tăiaseră urechile câinilor. Procedura este ilegală.